ગુરૂવારે વ્હાઇટ હાઉસ માં યોજાયેલી પ્રેસ કોન્ફરન્સ ખાસી લાંબી ચાલી હતી અને અહીં જ ટ્રંપે જાણકારી આપી હતી કે, તેઓ પોતાના ટ્રાવેલ બેનને એક નવા એક્ઝિક્યૂટિવ ઓર્ડર સાથે રિપ્લેસ કરવાનું વિચારી રહ્યાં છે. ટ્રંપે કહ્યું કે, 'આવતા અઠવાડિયે અમે એક નવું એક્ઝિક્યૂટિવ એક્શન લેવા જઇ રહ્યાં છીએ અને આ પૂર્ણ રીતે અમારા દેશને બચાવવા માટે હશે.' સાથે જ તેમણે પોતાના જૂના બેન ઓર્ડર સંબંધિત કાયદાકીય લડાઇ જીતવાનો ભરોસો પણ દર્શાવ્યો હતો અને સાથે કહ્યું કે, આ સમયે જ તેઓ એક નવો આદેશ લાવવાના છે, જેથી અમેરિકન લોકોની રક્ષા થઇ શકે. રાષ્ટ્રપતિ ડોનાલ્ડ ટ્રંપના આ નવા ઓર્ડરની જાહેરાત આવતા અઠવાડિયાની શરૂઆત કે પછી અઠવાડિયાના મધ્યમાં આવી શકે છે.